**คำนำ**

ในปัจจุบันนี้เทคโนโลยีมีความก้าวหน้าอย่างก้าวไกล และทันสมัยมากขึ้นทุกวัน ไม่ว่าจะเป็นการติดต่อสื่อสาร การจัดการฐานข้อมูล การค้นหาข้อมูล การจัดเก็บข้อมูล เป็นต้น สิ่งที่เข้ามามากที่สุดคือสื่อออนไลน์ ที่ให้ความสะดวกสบายในด้านต่างๆ ที่แตกต่างกันออกไป การจัดเก็บข้อมูลที่เป็นเอกสารก็ได้มีการพัฒนามาจัดเก็บในระบบฐานข้อมูลที่มีการพัฒนาระบบขึ้นมา

เมื่อเทคโนโลยีมีความทันสมัยจึงนำมาประยุกต์ใช้ให้เข้ากับการทำงานทั้งส่วนบุคคล องค์กรต่างๆ หรือภาครัฐ เพื่อก่อให้เกิดประโยชน์สูงสุดต่อองค์กรนั้นๆ ผู้จัดทำมีแนวคิดด้านการพัฒนาระบบร้านอาหารออนไลน์กรณีศึกษาร้าน BLACK HOUSE ขึ้นมาเพื่อคอยบริหารจัดการด้าน การเก็บข้อมูลของทางร้านอาหารให้แก่ผู้จัดการร้านและพนักงานบริการหน้าร้านผู้เกี่ยวข้องโดยความสามารถของระบบ คือ สามารถเก็บข้อมูลร้านอาหารออนไลน์ได้และเพื่อให้มีความรวดเร็วในการสั่งอาหาร โดยพนักงานหน้าร้านไม่ต้องเดินไปส่งออเดอร์ในห้องครัวเพียงแค่ใช้แทบเลตรับออเดอร์แล้วส่งให้พนักงานในห้องครัวดูจากหน้าจอคอมแล้วทำตาม ออเดอร์ และเมื่อจะเช็คสต็อกหลังร้านก็ใช้ระบบมาช่วยคำนวณแล้วส่งให้เจ้าของร้านอนุมัติและสามารถจัดเก็บข้อมูลลงในฐานข้อมูลเพื่อสะดวกในครั้งถัดไป

ผู้จัดทำได้ศึกษาการวิเคราะห์ ออกแบบ และพัฒนาระบบร้านอาหารออนไลน์นี้เป็นอย่างดี เพื่อให้โปรแกรมสามารถใช้งานได้จริง และได้ผลตามวัตถุประสงค์ที่ได้ตั้งไว้เพื่อเป็นประโยชน์ในการใช้งานและเพื่อเป็นประโยชน์แก่ผู้ที่สนใจศึกษาค้นคว้าต่อไป

มะเสาพิส สูแว