**บทที่ 6**

**สรุปผลและข้อเสนอแนะ**

**6.1 สรุปผลการทำโครงงาน**

ระบบร้านอาหารออนไลน์ พัฒนาด้วยภาษา PHP เวอร์ชั่น 7.1 และใช้ภาษา MySQL เวอร์ชั่น 5.7 ในการเชื่อมต่อและจัดการกับข้อมูลที่อยู่ในฐานข้อมูล โดยการจำลองเซิร์ฟเวอร์ด้วยโปรแกรม WampSever 64bit(x64) 3.0.6 เป็นโปรแกรมฟรีให้ใช้ ในการพัฒนาผู้พัฒนาได้ใช้ไลบรารีต่างๆ เช่น Bootstrap, JQuery, DatePicker และอีกมากมาย ทั้งนี้เพื่อให้ง่ายและสะดวกต่อการพัฒนาและทำให้เว็บไซต์ดูสวยและทันสมัย โดยการออกแบบเว็บไซต์ให้เข้ากับหน้าร้าน ซึ่งเป็นการออกแบบในรูปแบบวินเท็จ มีความหรู่ เรียบง่าย และสะดวกใช้งานง่าย

ระบบร้านอาหารออนไลน์พัฒนาขึ้นด้วยจุดประสงค์เพื่อให้ผู้จัดการร้านและพนักงานในการใช้งานระบบให้มีความสะดวก รวดเร็วและใช้งานง่าย โดยระบบจะแบ่งออกเป็น 4 ส่วนตามผู้ใช้ โดยในส่วนของผู้จัดการร้านสามารถจัดการต่างๆ ในร้าน สามารถจัดการกับบัญชีผู้ใช้ สามารถอนุมัติ ลบ หรือบล็อกบัญชี สามารถจัดการกับรายการเมนูอาหารต่างๆ ของร้าน สามารถเพิ่มเมนูใหม่ ลบ หรือแก้ไขเมนู และสามารถดูรายงานบัญชีรายรับรายจ่ายแบบรายเดือนและรายปี สามารถดูรายการอาหารที่ยอดนิยมหรือมียอดการสั่งมากที่สุด สำหรับพนักงานบริการหน้าร้าน สามารถจัดการกับออเดอร์ลูกค้า สามารถสั่งออเดอร์ สามารถยกเลิกออเดอร์หรือแก้ไขในกรณีที่ออเดอร์ดังกล่าวยังไม่เริมทำ สามารถชำระและออกใบเสร็จให้ลูกค้า สำหรับพนักงานห้องครัวสามารถเลือกทำหรือจัดการกับสถานะออเดอร์ลูกค้า สามารถนำเสนอเมนูอาหารใหม่ สามารถจัดการกับสถานะเมนูในกรณีที่วัตถุดิบหมด สามารถทำการสั่งซื้อวัตถุดิบ ในส่วนของพนักงานซื้อวัตถุดิบสามารถดูรายการที่พนักงานห้องครัวสั่งซื้อเพื่อทำการซื้อและมายืนยันการสั่งซื้อในระบบโดยมีการอัปโหลดรูปภาพใบเสร็จเพื่อเป็นหลักฐานการซื้อ เป็นต้น

**6.2 ปัญหาและอุปสรรค**

6.2.1 ปัญหาที่เกิดจากการทำงาน คือ ปัญหาที่เกิดจากการทำงานผิดพลาดของโปรแกรมที่เกิดขึ้นเพื่อทำการปรับปรุงแก้ไขการทำงานของระบบให้เป็นไปอย่างถูกต้องใช้เวลาค่อนข้างมากในการแก้ไข โดยในการแก้ไขปัญหาดังกล่าวจำเป็นต้องทำการศึกษาห้าวิธีบนอินเทอร์เน็ต และขอคำแนะนำจากรุ่นพี่ อาจารย์และผู้ที่สามารถให้ความรู้ได้

6.2.2 ปัญหาที่เกิดจากการเก็บรวบรวมข้อมูล คือ ผู้จัดทำต้องไปเก็บรวบรวมข้อมูลที่ร้านอาหาร ซึ่งร้านอาหารดังกล่าวตั้งอยู่ต่างจังหวัดจึงทำให้ต้องเสียค่าใช้จ่ายในการเดินทางมาก และต้องใช้เวลาอย่างมากในการเดินทาง

6.2.3 ปัญหาการวิเคราะห์ข้อมูลและออกแบบฐานข้อมูล คือ มีความผิดพลาดในการวิเคราะห์และออกแบบฐานข้อมูล ทำให้เสียเวลาในการปรับปรุงแก้ไขฐานข้อมูล จึงก้องศึกษาในเรื่องการวิเคราะห์และออกแบบระบบจากเอกสาร หนังสือแบะระบบงานอื่น ๆ ที่เกี่ยวข้อง รวมไปถึงการขอคำแนะนำจากผู้ที่มีความรู้ในการวิเคราะห์และออกแบบระบบ จึงสามารถทำโครงงานสำเร็จลุล่วงตามวัตถุประสงค์

**6.3 ข้อดีและข้อจำกัด**

**6.3.1 ข้อดี**

ระบบที่พัฒนาขึ้นมีการจัดการกับการรับส่งข้อมูลระหว่างพนักงาน ทำให้สะดวกและประหยัดเวลาในการทำงาน และยังเก็บข้อมูลการขายแต่ละวันเพื่อทำการประมวลผลออกเป็นรายงานต่างๆ เพื่อให้ตรวจสอบยอดการขายได้สะดวกไม่ต้องคำนวณด้วยต้นเอง ระบบจะจัดการให้อัตโนมัติ

**6.3.2 ข้อจำกัด**

ในการนำไปใช้งานจริงจำเป็นต้องซื้ออุปกร์ เช่น แท็บเล็ตให้กับพนักงานบริการหน้าร้าน เครื่องคอมคอมพิวเตอร์กับจอมอนิเตอร์ให้กับพนักงานเพื่อสามารถเข้าใช้งานระบบ ซึ่งทำให้ต้องใช้ต้นทุนมาก

**6.4 ข้อเสนอแนะ**

6.4.1 ผู้จัดทำโครงงานควรมีความรู้พื้นฐานทกาด้านโปรแกรมภาษา PHP และระบบการจัดการฐานข้อมูล MySQL เป็นอย่างดี เพื่อให้การพัฒนาระบบร้านอาหารออนไลน์สามารถดำเนินไปได้อย่างรวดเร็วและมีประสิทธิภาพ

6.4.2 ผู้จัดทำโครงงานควรวิเคราะห์และออกแบบระบบให้มีความถูกต้องชัดเจน เพื่อให้การพัฒนาระบบร้านอาหารออนไลน์สามารถใช้งานได้จริง

6.4.3 ก่อนการใช้งานระบบร้านอาหารออนไลน์ควรศึกษาคู่การใช้งานให้เข้าใจเพื่อให้สามารถใช้ระบบได้อย่างมีประสิทธิภาพ